Legrövidebb randik egysoros magyarázatai 2.
A vak: Nem egyezett a látásmódunk... A festő: Nem festettünk jól együtt... A WC tisztító: Szar volt... A cukrász: Nem volt elég édes... A hadvezér: Nem tudtam meghódítani... Az autóversenyző: Váltanom kellett... A horgász: Nem kapta be a kukacot... Az orvos: Nem hozott lázba... Az informatikus: Nem voltunk kompatibilisek... A jós: Nem volt közös jövőnk... A tanár: Nem tudtam meghúzni... A terrorista: Nem ejtett rabul... A rádiós: Nem voltunk egy hullámhosszon... Az ellenőr: Nem engedte, hogy lyukasszak... A bűvész: Nem varázsolt el... A hulla: Nem dobogtatta meg a szívem... Stohl: Ütközött a véleményünk... A boxoló: Nem voltunk egy súlycsoport... A vízvezeték szerelő: Nem volt elég nedves... A pókember: Nem sikerült behálóznia... A terminátor: Nem olvadtam el tőle... A zenész: Nem tudtam ráhangolódni... Az időjós: Nem volt felhőtlen a kapcsolatunk... A kukás: Szemét volt... A búvár: Nem tudtam elmerülni benne... A pék: Ebből nem sült ki semmi jó... A matematikus: Nem jutottunk közös nevezőre... A tolvaj: Nem lopta be magát a szívembe... Jézus: Más vizeken jártunk... A hajós: Rossz helyen kötöttem ki... A mezőgazdász: Nem aratott nálam sikert... A bíró: Elítélem a külseje miatt... A postás: Próbálkoztam, de feladtam... A kutató: Nem találtam meg benne, amit kerestem... A vadász: Bakot lőttem vele... Az építész: Rossz volt a látványterve... A hegymászó: Nem juttatott a csúcsra... A masiniszta: Nem zakatolt érte a szívem... A színész: Csak megjátszotta magát... A pilóta: Nem repített a magasba... A rekorder: Nem tudtam megdönteni...